ZMLUVA O POSKYTNUTÍ SLUŽIEB

uzatvorená medzi týmito zmluvnými stranami:

Objednávateľ: 			URBÁRSKA SPOLOČNOSŤ OBCE JAKUBANY pozem. spol.
Sídlo: 				Jakubany 71, 065 12 Jakubany 
Zastúpený: 			Štefan Gulaši- predseda, Michal Bučko- podpredseda
IČO:				31305237
DIČ:				2020525705

a

Poskytovateľ: 	
Sídlo:	
Zastúpený:	
IČO:  
DIČ:				
Bankové spojenie:	

Táto zmluva je uzatvorená podľa ustanovení § 269 ods. 2 Obchodného zákonníka a v zmysle Výzvy na predkladanie ponúk pre zákazku s nízkou hodnotou na poskytnutie služieb „Stavebný dozor - Vybudovanie lesnej akumulačnej nádrže v katastri obce Jakubany“.

Článok I.
Predmet zmluvy a jeho špecifikácia

1. Predmetom tejto zmluvy je záväzok poskytovateľa poskytnúť a zabezpečiť služby stavebného dozoru, a záväzok objednávateľa zaplatiť poskytovateľovi za poskytnuté služby dohodnutú cenu vo výške a za platobných podmienok podľa článku III. tejto zmluvy.

2. Predmetom zákazky bude poskytnutie odborných služieb spočívajúcich v zabezpečení činnosti dozorovania „Vybudovanie lesnej akumulačnej nádrže v katastri obce Jakubany“ v rozsahu bežne vykonávaných aktivít tejto služby (kontrola priebehu výstavby, sledovanie termínov, dodržiavanie zmluvných činností, fotodokumentácia, kontrola stavebného denníka, atď. ..) Stavebný dozor bude vykonávať dozorovanie stavby tak, aby všetky práce na stavbe boli zrealizované v súlade so všeobecne záväznými právnymi predpismi, STN a technickými špecifikáciami, v stanovenom čase a pri dodržaní podmienok určených Zmluvou o dielo a súťažnými podmienkami a v súlade s projektovou dokumentáciou pre projekt „Vybudovanie lesnej akumulačnej nádrže v katastri obce Jakubany“.  

Článok II.
Miesto a čas poskytnutia predmetu zmluvy

1. Miesto poskytnutia predmetu zmluvy extravilán Jakubany C KN 2806, Katastrálne územie Jakubany podľa projektovej dokumentácie k stavebnej zákazke. Čas plnenia predmetu zákazky plynie počnúc dňom prevzatia staveniska „Vybudovanie lesnej akumulačnej nádrže v katastri obce Jakubany“  Zhotoviteľom, počas celej doby realizácie stavby až po prevzatie realizovaného diela, t. j. deň podpisu protokolu o odovzdaní a prevzatí Diela v zmysle Zmluvy o dielo. Objednávka bude vystavená po nadobudnutí účinnosti tejto Zmluvy o poskytnutí služieb.

Článok III.
Cena a platobné podmienky

1. Zmluvné strany sa dohodli na cene za predmet zmluvy vo výške:
Cena celkom bez DPH: 
DPH 20%: 

Cena celkom s 20% DPH: 
Slovom: 

2. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť ku dňu jej fakturácie podľa bodu 3 tohto článku upravená len z dôvodu zmien sadzby dane podľa daňových zákonov Slovenskej republiky. 

3. Cenu za predmet zmluvy sa objednávateľ zaväzuje zaplatiť po riadnom a včasnom poskytnutí služieb na základe poskytovateľom vystavenej faktúry (daňového dokladu).  

4. Splatnosť faktúr dojednali zmluvné strany na 30 dní od vystavenia faktúry. Ak faktúra neobsahuje všetky náležitosti daňového dokladu, je objednávateľ oprávnený faktúru poskytovateľovi vrátiť. V takom prípade lehota splatnosti začne plynúť od doručenia správne vystavenej faktúry objednávateľovi.

Článok IV.
Omeškanie a zmluvné pokuty

1. Ak sa poskytovateľ dostane do omeškania s dodaním čo aj len časti predmetu zmluvy, zaväzuje sa zaplatiť objednávateľovi zmluvnú pokutu vo výške 0,5 % z ceny nedodaného predmetu zmluvy bez DPH, a to za každý deň omeškania.

2. Ak sa objednávateľ dostane do omeškania s platením dohodnutej ceny predmetu zmluvy, zaväzuje sa zaplatiť poskytovateľovi zmluvnú pokutu vo výške 0,5 % z neuhradenej ceny bez DPH.

Článok V.
Odstúpenie od zmluvy

1. Objednávateľ môže od tejto zmluvy odstúpiť, ak sa poskytovateľ omešká s dodaním predmetu zmluvy viac ako 30 dní po dojednanej dobe a poskytovateľ nezjedná nápravu ani v dodatočnej lehote v trvaní 30 dní.  

2. Poskytovateľ môže od tejto zmluvy odstúpiť, ak sa objednávateľ omešká s platením ceny predmetu zmluvy viac ako o 60 dní po splatnosti a objednávateľ nezjedná nápravu ani v dodatočnej lehote určenej písomne poskytovateľom. 

3. Pokiaľ niektorá zo zmluvných strán odstúpi od tejto zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a škody súvisiace s odstúpením od zmluvy znáša tá zmluvná strana, ktorá zavinila zánik zmluvy.

4. Odstúpenie od zmluvy začína plynúť nasledujúcom dňom po dni doručenia písomného odstúpenia druhej strane.

Článok VI.
Práva a povinnosti objednávateľa

1. Objednávateľ má povinnosť doručiť poskytovateľovi objednávku, ktorá musí obsahovať špecifikáciu jeho požiadaviek ohľadne podoby a rozsahu predmetu zmluvy.

2. Objednávateľ má povinnosť poskytnúť poskytovateľovi náležitú súčinnosť a všetky informácie ako aj písomné podklady, príp. iné veci, ktoré sú potrebné k poskytnutiu predmetu zmluvy.

3. Objednávateľ má povinnosť uhradiť poskytovateľovi dohodnutú cenu za predmet zmluvy v súlade s článkom III. tejto zmluvy.

Článok VII.
Práva a povinnosti poskytovateľa

1. Poskytovateľ má povinnosť poskytnúť predmet zmluvy na základe objednávky objednávateľa s potrebnou odbornou starostlivosťou, v súlade so zákonom č. 147/2001 Z. z. o reklame v znení neskorších predpisov, v súlade s ostatnými relevantnými všeobecne záväznými právnymi predpismi upravujúcimi oblasť predmetu zmluvy, v súlade s pravidlami hospodárskej súťaže a dobrými mravmi, ďalej v súlade so záujmami a pokynmi objednávateľa. 

2. Poskytovateľ má povinnosť chrániť záujmy objednávateľa súvisiace s poskytovaním predmetu zmluvy a oznámiť mu všetky okolnosti, ktoré môžu mať vplyv na zmenu jeho pokynov.

3. Pri poskytnutí predmetu zmluvy má poskytovateľ povinnosť riadiť sa pokynmi objednávateľa a poskytnúť služby v súlade so záujmami objednávateľa.

4. Poskytovateľ je oprávnený poskytovať obdobné služby ako podľa tejto zmluvy aj pre iné osoby.

Článok VIII.
Náhrada škody

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu spôsobenú druhej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Náhradou škody sa nevylučuje uplatnenie zmluvnej pokuty podľa článku V tejto zmluvy.

2. Pri uplatňovaní náhrady škody platia ustanovenia § 373 a nasl. Obchodného zákonníka.

Článok IX.
Riešenie sporov
  
1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy, alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

Článok X.
Osobitné podmienky

1. Poskytovateľ sa zaväzuje že strpí výkon kontroly/auditu/overovania súvisiaceho s poskytovanými službami oprávnenými osobami kedykoľvek počas platnosti a účinnosti zmluvy o poskytnutí príspevku uzavretou medzi objednávateľom a poskytovateľom príspevku. Oprávnené osoby na výkon kontroly/auditu/overovania na mieste sú najmä poskytovateľ príspevku a ním poverené osoby.

Článok XI.
Záverečné ustanovenia

1. Otázky a vzťahy, ktoré v tejto zmluve nie sú výslovne upravené, sa riadia príslušnými ustanoveniami Obchodného zákonníka. 

2. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.

3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.

4. Zmluva je vyhotovená v 4 rovnopisoch. Každá zmluvná strana dostane 2 rovnopisy.

5. Táto zmluva sa uzatvára na dobu určitú, a to do poskytnutia predmetu zmluvy.

6. Táto zmluva je uzavretá jej podpisom oboma zmluvnými stranami a nadobúda účinnosť po splnení odkladacej podmienky, ktorá spočíva v tom, že dôjde k realizácii stavebnej zákazky s názvom „Vybudovanie lesnej akumulačnej nádrže v katastri obce Jakubany“.

Dňa:.............................						Dňa:................................

							
Objednávateľ:	                                              Poskytovateľ: 

                                                                                                                                  
............................................		............................................
Štefan Gulaši		 				
predseda						

............................................		
Michal Bučko		 				
podpredseda